IVL ทรุดกว่า 10% หวั่นสงครามการค้ากระทบฐานผลิตสหรัฐฯ โบรกฯเล็งหั่นประมาณกำไร!
IVL ทรุดกว่า 10% หวั่นสงครามการค้ากระทบฐานผลิตสหรัฐฯ โบรกฯเล็งหั่นประมาณกำไร! โดย ณ เวลา 12.09 น. อยู่ที่ระดับ 31 บาท ลบ 3.50 บาท หรือ 10.14% สูงสุดที่ระดับ 33 บาท ต่ำสุดที่ระดับ 30.75 บาท ด้วยมูลค่าการซื้อขาย 1.33 พันล้านบาท
IVL ทรุดกว่า 10% หวั่นสงครามการค้ากระทบฐานผลิตสหรัฐฯ โบรกฯเล็งหั่นประมาณกำไร!
26 ส.ค. 2562

ผู้สื่อข่าวรายงานว่า ราคาหุ้น บริษัท อินโดรามา เวนเจอร์ส จำกัด (มหาชน) หรือ IVL ณ เวลา 12.09 น. อยู่ที่ระดับ 31 บาท ลบ 3.50 บาท หรือ 10.14% สูงสุดที่ระดับ 33 บาท ต่ำสุดที่ระดับ 30.75 บาท ด้วยมูลค่าการซื้อขาย 1.33 พันล้านบาท

โดยราคาหุ้น IVL ปรับตัวลดลงอย่างหนักในรอบ 2 ปี 10 เดือน นับตั้งแต่ราคาหุ้นปิดที่ระดับ 29.25 บาท เมื่อวันที่ 31 ต.ค. 59
ด้านนายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน กล่าวว่า ราคาหุ้น IVL เช้านี้ปรับตัวลงมาก คาดว่าจะเป็นการรับผลกระทบจากสงครามการค้าระหว่างสหรัฐฯ และจีน อีกส่วนหนึ่งคาดว่าจะมาจากแรง Force sell ด้วย หลังจากที่ราคาหุ้น IVL ได้ปรับตัวลงมา 4 วันติดต่อกัน
ขณะที่ นายกิติชาญ ศิริสุขอาชา ผู้อำนวยการอาวุโสฝ่ายวิเคราะห์หลักทรัพย์รายย่อย บล.ซีจีเอส-ซีไอเอ็มบี (ประเทศไทย) กล่าวว่า ราคาหุ้นในกลุ่มปิโตรเคมีวันนี้ต่างปรับตัวลงกัน นำดิ่งโดย IVL เนื่องจากคาดว่าจะรับผลกระทบจากสงครามการค้าระหว่างสหรัฐฯ และจีนมากกว่าคนอื่น เพราะมีโรงงานตั้งอยู่ที่สหรัฐอเมริกาด้วย
ทั้งนี้ กลุ่มปิโตรฯ คงจะมีสเปรดที่ไม่ดีจากผลกระทบสงครามการค้า ซึ่งต้องเผชิญทั้งเรื่องการปรับขึ้นภาษี และการชะลอตัวทางเศรษฐกิจ ในส่วนของฝ่ายวิจัยก็แนะแค่ “ถือ” หุ้น IVL และอาจจะต้องมีการทบทวนประมาณการอีกครั้ง